་ལ་ལེགས་སྦྱར་ལས། ། གཞན་པ་ཟུར་ཆག་ཉིད་དུ་འདོད། ། ཅེས་
པའོ། ། འོ་ན་ལེགས་སྦྱར་ལ་སོགས་པའི་སྐད་རིགས་བཞི་པོ། འཕགས་ཡུལ་
ཁོནའི་མ་ཡིན་ནམ་ཞེ་ན། བདེན་མོད་ཀྱིས། འོན་ཀྱང་ཡི་གེ་འཇུག་པའི་
གནས་ཀྱི་སྐད་ལ་ལེགས་སྦྱར་ལ་སོགས་པ་བཞི་ལས་མ་བཤད་པ་དང་། དཎྜིའི་
ལུང་གི་ལེགས་སྦྱར་ལས་གཞན་པ་ཟུར་ཆག་ཏུ་གྲུབ་པ་དང༌། བོད་དང་རྒྱ་ནག་
ལ་སོགས་པའི་ཡུལ་ཆེན་པོའི་སྐད་དུ་ཡང་། སྡུད་པ་པོ་རྣམས་ཀྱིས་གསུང་རབ་
བསྡུས་པར། འཕགས་པ
གས་པ་འཇིག་རྟེན་དབང་ཕྱུག་གིས་གསུངས་པའི་རིགས་
པས། ལེགས་སྦྱར་ལས་གཞན་པའི་ཡུལ་སྣ་ཚོགས་པའི་སྐད་གསུང་རབ་ལ་
འཇུག་པའི་སྐད་ཐམས་ཅད་ཟུར་ཆག་ཏུ་མངོན་ནོ། །མིང་ནི་ཆོས་རྣམས་ཀྱི་ངོ་
བོ་ཉིད་ཀྱི་ཚིག་བླ་དྭགས། ཆོས་མངོན་པའི་ལུགས་ཀྱི་ཡི་གེ་འདུས་པའི་བདག་
ཉིད་ཅན་དང༌། བརྡ་སྤྲོད་པའི་ལུགས་ཀྱི་རྣམ་དབྱེའི་མཐའ་ཅན། དཔེར་ན།
ཀ་བ། བུམ་པ། ས། ཆུ། མེ། རླུང་། བ་ལང་། སེང་གེ ཞེས་པ་ལྟ་བུ་
ལ་སོགས་པ་སྟེ། དེ་ལྟར་བརྗོད་པས་དོན་ལ་བློ་གཞོལ་བར་བྱེད་པས་ནཱ་མ་སྟེ་
མིང་ཞེས་བྱ་ལ། ། དོན་དེ་མཚོན་པར་བྱེད་ཅིང་སྣང་བར་ནུས་པའི་ཆ་ནས་

72 དཔལ་ལྡན་ས་སྐྱ་པའི་གསུང་རབ་པོད་གཉིས་པ་སུམ་རྟགས་དག་ཡིག
མཚན་མ་ཞེས་བྱ་སྟེ། ། མིང་དང་མཚན་མ་ནི་དེ་ལྟ་བུའོ། ། དེ་ལ་བརྡ་ནི།
མིང་དང་མིང་ཅན་འབྲེལ་བར་བྱེད་པ། སྒྲ་དང་དོན་གྱིས་སྤྱིའི་རྣམ་པ་ཅན་སྨྲ་
བརབྱེད་པའི་དུས་ཅན་གྱི་བདག་ཉིད། དཔེར་ན། ཤིང་ཞེས་པའི་མིང་དེ།
མིང་ཅན་ཡལ་ག་ལོ་མ་ཅན་དེའི་རིགས་དང་རྟོགས་པས་གཅིག་ཏུ་སྦྲེལ་བར་
དེ། སྨྲ་བ་པོས་ཤིང་ཞེས་བརྗོད་པ་ན། ཉན་པ་པོ་དང་སྨྲ་བ་པོ་གཉིས་ཀའི་
རྟོགས་ཡུལ་དུ་ཤིང་གི་རྣམ་པ་དོན་སྤྱིར་འཆར་ཞིང་། ངག་དེ་ཐོས་པ་ལས་ཤིང་
རང་མཚན་པ་དངོས་ལ་ ཐ་སྙད་འདོར་ལེན་བྱེད་པ་ཡིན་ནོ། ། ཐ་སྙད་ནི།
དངོས་ལ་ཐ་སྙད་མེད་པ། འཇུག་ལྡོག་བྱེད་པའི་ཕྱིར་ནན་གྱིས་བཏགས་པ་སྟེ།
གདུང་འདེགས་ ཀྱི་ ཤིང་ ལ་ ཀ་ བ་ ཞེས་བཏགས་ པ་ ལྟ་ བུ་ དང་། འདི་ཡང་
བཏགས་པའི་ཤེས་པ་དང༌། བརྗོད་པ་དང་འཇུག་པར་བཅས་པ་སྟེ་འདི་ཀ་བ་
ཡིན་ནོ་སྙམ་པའི་ཤེས་པ་ནི་བཏགས་པའི་ཤེས་པ་དང༌། ཀ་བ་ཞེས་པའི་སྒྲར་
བརྗོད་པ་ནི་བརྗོད་པ་དང༌། ཀ་བ་ཡིན་པས་ཁང་ཁྱིམ་བྱེད་པར་བརྩོན་པ་ནི་
འཇུགཔ་སྟེ། དེ་ལྟར་ན་བརྡ་ནི། དོན་དེ་ལ་ཐ་སྙད་བྱ་བའི་ཕྱིར་ཐོག་མར་
མིང་དུ་བཏགས་པ་སྟེ། གོ་བར་བྱེད་པ་དང་སྨྲ་བར་བྱེད་པའི་དུས་ཅན་ནོ། །
ཐ་སྙད་ནི་འཇུག་པར་བྱེད་པའི་བདག་ཉིད་ཅན་ནོ། ། རིགས་པའི་གཏེར་ལས།
ཡལ་ག་ལོ་མ་ལྡན་མཐོང་ནས། ། དེ་ལ་ཤིང་གིས་བརྡ་འདོགས་པ། ། བརྡ་དེ་
རིགས་ལ་སྦྱོར་བར་བྱེད། ། རིགས་དེ་གཞན་སེལ་ལས་གཞན་མིན། ། ཞེས་
དང་། ཚད་མ་རྣམ་འགྲེལ་ལས། སྒྲ་རྣམས་ཀྱིས་ནི་བརྡར་བཏགས་སྟོན། །
དེ་ནི་ཐ་སྙད་ཆེད་དུ་བྱས། ། དེ་ཚེ་རང་གི་མཚན་ཉིད་མེད། ། དེས་ན་དེ་ལ་
བརྡརམ་ཡིན། ། ཞེས་གསུངས་སོ། །དེས་ན་མིང་དང༌། མཚན་མ་དང་།
བརྡ་དང༌། ཐ་སྙད་དང༌། དེའི་དོན་དེའི་ངོ་བོ་ཙམ་བརྗོད་པའི་ཆ་ནས་མིང་
།
དང་། དོན་དེ་མཚོན་པར་བྱེད་པས་མཚན་མ་དང་། ཐ་སྙད་ཀྱི་ཕྱིར་སྔར་མེད་

བྱཱ་ཀ་ར་ཎའི་རྟགས་ཀྱི་འཇུག་པ་རྣམ་གསལ་ལེགས་བཤད་བཞུགས་སོ། 73
པ་ལ་གློ་བུར་དུ་འདོད་པས་སྦྱར་བ་བརྡ་དང༌། དེ་ཉིད་འཇུག་ལྡོག་བྱེད་པའི་
ཕྱིར་བརྗོད་པས་ཐ་སྙད་དོ། ། ཞེས་བྱའོ། ། ཚིག་ནི་ཆོས་མངོན་པའི་ལུགས་
ཀྱིས། མིང་འདུས་ནས་དོན་གྱི་ཁྱད་པར་བརྗོད་པ་སྟེ། འདུས་བྱས་མི་རྟག་
ཅེས་པ་ལ་སོགས་པ་ལྟ་བུའོ། ། བརྡ་སྤྲོད་པའི་ལུགས་ཀྱིས། རྣམ་དབྱེ་ཏིང་
སུབ་གང་རུང་གི་མཐའ་ཅན་དོན་གྱི་ངོ་བོ་དང་ཁྱད་པར་ཅི་རིགས་པ་བརྗོད་
པའོ། ། དོན་ནི་ཆོས་རྣམས་ཀྱི་གནས་ལུགས་ཇི་ལྟར་གནས་པ་ཉིད་དོ། ། དེ་
ལྟར་སྒྲ་དང་སྐད་ལ་སོགས་པ་བརྒྱད་པོ་དེ་དག་ལ་ཡི་གེ་དག་ཇི་ལྟར་འཇུག་ན་སྒྲ་
དང་དོན་གཅིག་ཏུ་བསྲེས་ནས་འཛིན་པའི་བློའི་དབང་གིས་འཇུག་སྟེ། བློ་དེ་
སྐྱེ་བ་ལ་ཡང་། བརྡ་བྱེད་པའི་དུས་ན་ཤེས་པ་གཞན་ལས་ཁྱད་པར་དུ་བྱེད་པའི་
ཆོས་ལྔ་དང་ལྡན་དགོས་ཏེ། དོན་ལ་དམིགས་པ་དང་། སྒྲ་ལས་བྱུང་བ་དང་།
མཐུན་པར་སྣང་བ་དང་། ཐུན་མོང་དུ་གྲགས་པ་དང་། མངོན་པར་ཞེན་པ་
རྣམས་སོ། ། དེ་དག་སོ་སོའི་ནུས་པ་ཡང་། དོན་ལ་དམིགས་པས་ནི་དོན་སྤྱིའི་
ནུས་པ་སྐྱེད་པར་བྱེད་དོ། ། སྒྲ་ལས་བྱུང་བས་ནི་སྒྲ་སྤྱིའི་རྣམ་པ་སྐྱེད་པར་བྱེད་
དོ། ། མཐུན་པར་སྣང་བ་དང༌། ཐུན་མོང་དུ་གྲགས་པས་ནི་ཞེན་པ་སྐྱེ་ཞིང་
གཞན་ལ་གོ་བར་ནུས་སོ། །མངོན་པར་ཞེན་པས་ནི་མིང་དང་མིང་ཅན་འབྲེལ་
བར་བྱེད་དོ། །སྐྱེ་བའི་རིམ་པ་དང་། བརྡ་བྱེད་པའི་དུས་ན། ཕལ་ཆེར་ནི་
དང་པོར་གདུང་འདེགས་པའི་ཤིང་མཐོང་བ་ན། འདིའི་མིང་ཅི་ཞེས་ཐ་སྙད་
འདོགས་པའི་བློ་སྐྱེ་ལ། དེའི་ཚེ་གཞན་གྱིས་འདི་ཀ་བའོ་ཞེས་བརྗོད་པ་ན་འདི་
ཀ་བ་ཡིན་སྙམ་པའི་སྒྲའི་རྣམ་པ་སྐྱེ་ཞིང་ཀ་བ་ཞེས་པའི་སྒྲ་བརྗོད་པར་བྱེད་
དོ། ། ཁ་ཅིག་ནི་དངོས་པོ་ཀ་བ་ཞེས་པའི་སྒྲ་ཙམ་ཐོས་ནས། འདི་གང་གི་མིང་
་་པ་འཚོལ་བའི་བློ་སྐྱེ་ལ། དེའི་ཚེ་སྨྲ་བ་པོ་གཞན་གྱིས་ཀ་བ་
་བ་ཞེས་བསྟན་
ཡིན་
ལ་
ནི་མིང་ཅན་དང་འབྲེལ་བའི་ཤེས་པ་སྐྱེའོ། ། མངོན་པར་ཞེན་པ་གསུམ་པ་ནི།

74 དཔལ་ལྡན་ས་སྐྱ་པའི་གསུང་རབ་པོད་གཉིས་པ་སུམ་རྟགས་དག་ཡིག
དང་པོ་དོན་མངོན་སུམ་དུ་གྱུར་ནས དེ་ནས་ཕྱིས་དོན་དང་འདྲ་བའི་མིང་
ཅན་གྱི་ཤེས་པ་སྐྱེ་བ་ན་རྣམ་པ་དེ་ཉིད་ལ་དོན་དེ་ཉིད་དུ་མངོན་པ་ཞེན་པ་
སྐྱེའོ། ། དེ་ནས་མིང་གི་ཐ་སྙད་བཏགས་པ་ན་སྒྲའི་རྣམ་པ་ཡི་གེའི་རྣམ་པའི་
བདག་ཉིད་དུ་མངོན་པར་ཞེན་པ་སྐྱེའོ། ། དེ་ནས་སྒྲའི་རང་གི་མཚན་ཉིད་
བརྗོད་པ་ན། རང་གི་མཚན་ཉིད་ལ་རྣམ་པ་དེ་ཉིད་དུ་མངོན་པར་ཞེན་པ་
ས་སྐྱེ་སྟེ།
དེ་ལྟར་ཞེན་པའི་དབང་གིས་མིང་དང་མིང་ཅན་འབྲེལ་བར་བྱེད་དོ། །ཞེན་པ་
གསུམ་པ་འདི་ལ་མངོན་པར་ཞེན་པས་ནི་སྨྲ་བ་པོ་རྣམས་དོན་སྟོན་པ་ལ་སྒྲ་སྨྲ་
བར་བྱེད་པའང་ཡིན་ལ། ཉན་པ་པོ་བརྡ་ལ་བྱང་བ་དག་སྒྲ་ཡི་དོན་ཁོང་དུ་ཆུད་
པར་བྱེད་པའང་ཡིན་ནོ། ། ཞེན་པ་བཞི་པ་ནི་གང་ཟག་བླུན་པོ་བསྟན་བཅོས་
ལ་བློ་མ་བྱང་བ། སློབ་མར་ཞུགས་པ་དག་ཡི་གེ་སྟོན་པའི་གཟུགས་ལ་ཡི་གེ་ཉིད་
དུ་འཛིན་ཏེ། དེའི་དབང་གིས་ཡི་གེའི་རྣམ་པ་རྣམ་པར་རྟོག་པ་དང་བཅས་
པའི་ཤེས་པ་ལ་ནི་གསལ་བར་སྣང་བ། སྒྲ་སྤྱིའི་རྣམ་པའང་ཡི་གེ་གཟུགས་ཀྱི་
རྣམ་པར་ཡིད་ལ་བྱེད་པར་འགྱུར་ཏེ། གླེགས་བམ་བྲིས་པ་ལ་བརྗོད་པའི་ཡུལ་
བྱེད་པ་ཡིན་ནོ། ། སྨྲ་བ་པོ་དང་ཉན་པ་པོ་བརྡ་ལ་བྱང་བ་དག་ལ་སྒྲ་ལས་བྱུང་
བའི་ཤེས་པ་སྐྱེ་བའི་ཚུལ་ནི། སྨྲ་བ་པོ་དག་སྒྲ་བརྗོད་པ་ནི་སྔོན་བརྡ་བྱེད་པའི་
དུས་སུ་ཡན་ལག་ལྔ་ཚུལ་བཞིན་འདྲིས་པར་བྱས་པས། ཕྱིས་ཐ་སྙད་བྱེད་པ་ན་
ཚུལ་དེ་འབད་པ་མེད་པར་འབྱུང་སྟེ། འདི་ལྟར་དོན་གྱི་དངོས་པོ་ཉེ་ཡང་རུང་
རིང་ཡང་རུང་། དོན་དང་འདྲ་བ་དོན་ཉིད་དུ་ཤེས་པའི་རྣམ་པ་གཉིས་མངོན་
སུམ་དུ་བྱས་ཏེ། སྒྲའི་རྣམ་པར་ཞེན་པ་ལས་སྒྲ་རང་གི་མཚན་ཉིད་ཀྱི་རྐྱེན་
གཞན་དག་ལའང་བརྟེན་ཏེ་སྒྲ་བརྗོད་པར་བྱེད་དོ། ། ཉན་པ་པོ་དག་ཀྱང་སྔོན་
བརྡའི་དུས་ན་གོམས་པས་ད་ལྟ་སྒྲ་ཐོས་པ་ན་སྒྲའི་མཐུས་སྒྲ་ཙམ་གྱིས་རྣམ་པ་
སྐྱེས་པ་ལ། སྔོན་སྒྲའི་རྣམ་པ་ལ་དོན་གྱི་རྣམ་པར་ཞེན་པས་དེའི་དབང་གིས་དེ་

བྱཱ་ཀ་ར་ཎའི་རྟགས་ཀྱི་འཇུག་པ་རྣམ་གསལ་ལེགས་བཤད་བཞུགས་སོ། 75
ནི་འདི་ཡིན་ནོ་སྙམ་དུ་སྔོན་བརྡའི་དུས་དང་གཅིག་ཏུ་བསྲེས་ནས་དོན་གྱི་རྣམ་
པར་རྟོག་གོ། ། སྔོན་གྱི་ཡུལ་ལ་དམིགས་པ་ད་ལྟར་གྱི་ཡུལ་ལ་དམིགས་པ་
གཉིས་རྟོག་བཅས་ཀྱི་ཤེས་པས་གཅིག་ཏུ་བསྲེས་པའི་ཕྱིར་མཐུན་པར་སྣང་བའི་
ཡན་ལག་དགོས་སོ། ། སྔོན་གྱི་སྒྲའི་རྣམ་པའང་དེ་བཞིན་དུ་བསྲེ་དགོས་པས་
ཐུན་མོང་དུ་གྲགས་པའི་ཡན་ལག་དགོས་སོ། ། འོ་ན་བསྲེས་པས་ཅི་ཞིག་བྱེད་
ཅེ་ན། མ་བསྲེས་ན་སྔོན་གྱི་དོན་ཡང་གཞན་ཡིན་ལ། ད་ལྟར་གྱི་དོན་ཡང་
གཞན་ཡིན་པས། སྔོན་གྱི་དོན་ལ་བརྗོད་པའི་སྒྲས་ད་ལྟར་གྱི་དོན་ལ་འཇུག་མི་
ནུས་ཏེ་བརྡ་ཤེས་པ་ཙམ་ལ་དོན་དགག་པ་བརྗོད་པས་དོན་མེད་པར་འགྱུར་
རོ། །སྒྲ་ཡང་དེ་བཞིན་ཏེ། ད་ལྟར་གྱི་སྒྲ་སྔོན་གྱི་མ་ཡིན་པས་དོན་ལ་འཇུག་
མི་ནུས་པ་སྟེ། དེའི་ཕྱིར་གཅིག་ཏུ་བསྲེས་པས་སྒྲའི་དོན་གོ་བར་བྱེད་པའི་ནུས་
པཡོད་པ་ཡིན་ནོ། ། ཡན་ལག་དེ་དག་གི་ངོ་བོ་ཡང་དོན་ལ་དམིགས་པ་ནི།
སྔར་དབང་པོ་དང་ཤེས་པ་དོན་དང་ཕྲད་པ་ན་དོན་མཐོང་བ་ལྗོན་ཤིང་ལྟ་བུ་
དང་། ཕྱིས་དེའི་རྣམ་པ་སྣང་བ་ལ། ཁ་དོག་དང་དབྱིབས་དང་བྱ་བ་བྱེད་པའི་
ནུསཔ་དག་ལ་ཞེན་པའི་སྒོ་ནས་དོན་ལ་དམིགས་པ་འཆར་བ་ཡིན་ནོ། ། སྒྲ་
ལས་བྱུང་བ་ནི། ཐུན་མོང་དུ་གྲགས་པའི་སྒྲ་ལས་བྱུང་བ་སྟེ། ཐུན་མོང་དུ་མ་
གྲགསཔའི་སྒྲ་དབུས་པས་མཐའ་འཁོབ་པའི་སྒྲ་ཐོས་པ་ལས་བྱུང་བ་ལྟ་བུ་ནི་
ཡན་ལག་ཉམས་པའི་རྒྱུ་ཡིན་ནོ། ། མཐུན་པར་སྣང་བ་ནི་ཀ་བའི་ཁ་དོག་དང་
དབྱིབས་དང་བྱ་བ་བྱེདཔའི་ནུས་པ་དག་བརྡ་སློབ་པའི་ཤེས་པ་ལ་ཇི་ལྟར་སྣང་
པ་དེ་ལྟར་བརྡ་སྟོན་པ་པོ་དང་གཞན་དག་ལ་ཡང་དེ་ལྟར་སྣང་བ་ཡིན་ ཏེ།
འདིས་དམིགས་པ་མཐུན་པར་སྣང་བ་ཡིན་ནོ། །ཐུན་མོང་དུ་གྲགས་པ་ནི་བརྡ་
སྟོན་པ་པོའི་སྒྲ་གཞན་དག་དང་ཐུན་མོང་དུ་གྲགས་པ་སྟེ་སྒྲ་སྤྱིའི་རྣམ་པའང་དེ་
ཉིད་དོ། ། མངོན་པར་ཞེན་པ་བཤད་ཟིན་ཏོ། ། ཡི་གེ་འཇུག་པའི་གནས་

76 དཔལ་ལྡན་ས་སྐྱ་པའི་གསུང་རབ་པོད་གཉིས་པ་སུམ་རྟགས་དག་ཡིག
བརྒྱདཔོ་དེ་དག་སྔོན་གྱི་མཁས་པ་ཆེན་པོ་དག་གིས་གནས་བརྒྱད་བཤད་པའི་
རྗེས་སུ་འབྲངས་ཏེ་ཅུང་ཟད་བཤད་པའོ། །
སྐབས་ཀྱི་གཞུང་དོན་དངོས་བཤད་པ།
གཉིས་པ་ནི། ལེགས་པར་སྦྱར་བའི་སྐད་དུ་ཡང་། ཁམས་དང་རྐྱེན་
གྱིས་འཇུག་པ་མཐའ་ཡས་པ་བསྟན་བཅོས་རྒྱ་ཆེན་པོས་རྟོགས་པར་བྱ་དགོས་པ་
ཡོདནའང་ གངས་ཅན་གྱི་སྐད་འདི་ལ་རྗེས་འཇུག་གི་ཡི་གེ་བཅུས་བསྡུས་ཏེ་
གཞུང་ཉུང་ངུས་ཤེས་སླ་བར་མཛད་པ་ནི་རྗེ་བཙུན་འཇམ་པའི་དབྱངས་ཀྱི་རྣམ་
སྤྲུལམཁན་པོ་ཆེན་པོ་འདིའི་ཕུལ་དུ་བྱུང་བའི་རྣམ་པར་ཐར་པ་ཉིད་ཡིན་པས།
རྒྱ་གར་གྱི་མཁན་པོ་དག་གིས་བསྔགས་པ་མཛད་པར་གྲགས་སོ། ། དེ་ནས་རྗེས་
འཇུག་བཅུའི་དོན་སྟོན་བྱེད་ཀྱི་གཙོ་བོར་བསྟན་པ་ནི། རྗེས་འཇུག་རྣམས་ཅི་
ཕྱིར་འཇུག་པར་བྱེད་ཅེ་ན་ཞེས་མཚམས་སྦྱར་ནས། མིང་དང་ཚིག་གི་དོན་
གསལབར་བྱེད་པ་ནི། སྤྱིར་མོ་ཡིག་དང༌། ཁྱད་པར་སྔོན་འཇུག་དང་རྗེས་
འཇུག་གི་ཡི་གེ་ལ་ར
་ལ་རག་ལས་སོ་ཞེས་སྟོན་པ་སྟེ། ཚུལ་ཇི་ལྟར་ན། ཡི་གེའི་
ཁོངས་ནས་ཏེ་ཡི་གེ་གཉིས་སམ་དུ་མ་འདུས་པ་ལས་མིང་ཀ་བ་ཞེས་སོགས་བྱུང་
སྟེ་མིང་གི་ཁོངས་ནས་ཏེ་མིང་གཉིས་སམ་གསུམ་འདུས་པ་ལས་ཚིག འདུས་
བྱས་མི་རྟག ཟག་བཅས་སྡུག་བསྔལ་སོགས་དང་ཙནྡན་གྱི་ཀ་བ་གསེར་གྱི་བུམ་
པ་ཞེས་སོགས་བྱུང་སྟེ། ཚིག་གི་དོན་རྣམ་པར་སྟོན་པ་བྱེད་པ་ནི དཔེར་ན།
ཙནྡན་གྱི་ཀ་བས་བཏེགས་པའི་ཁང་བཟང་གི་རྟ་བབས་སྟེང་ན་གསེར་གྱི་བུམ་པ་
དག་བཀོད་པ། ཞེས་སོགས་ཀྱི་ངག་ཏུ་གྲུབ་པ་ནི་རྗེས་འཇུག་མོ་ལ་རག་ལས་པ་
ཉིད་ཀྱི་ཕྱིར་མོའི་ཡི་གེ་མེད་པར་གྱུར་པ་ན་ཕོ་ཡིག་རྣམས་ལ་དོན་སྟོན་པའི་ངག་
བརྗོད་པ་མེད་པར་འགྱུར་ལ། ཕོ་ཡིག་དེ་དག་རྣམས་ལ་ ཡང་འཇུག་པར་

བྱཱ་ཀ་ར་ཎའི་རྟགས་ཀྱི་འཇུག་པ་རྣམ་གསལ་ལེགས་བཤད་བཞུགས་སོ། 77
བཅས་པ་སྟེ། སྔོན་འཇུག་དང་རྗེས་འཇུག་དག་མེད་ན་ནི། དོན་གྱི་ངོ་བོ་ཙམ་
བརྗོད་པའི་མིང་དང་ཁྱད་པར་བརྗོད་པའི་ཚིག་ཀྱང་གསལ་བར་བྱེད་མི་ནུས་
ཤིང༌། མིང་ཚིག་གསལ་བར་གྱུར་པ་མེད་ན་ནི། འཇིག་རྟེན་དུ་དོན་རྣམ་པར་
བརྗོདཔའི་ངག་ཡོད་པར་མི་འགྱུར་རོ། ། དེ་ལྟར་གྱུར་ན་འཇིག་རྟེན་དུ་ཐ་
མལ་པ་གྲུབ་མཐའ་ལ་མ་ཞུགས་པ་རྣམས་ཀྱི་དོན་མཚོན་པའི་བརྗོད་པ་ཀུན་ཀྱང་
མེད་པར་འགྱུར་ལ། གང་ཟག་གྲུབ་མཐའ་ལ་ཞུགས་པ་ལའང་ཕྱི་ནང་གཉིས་
ལས། ཕྱི་རོལ་མུ་སྟེགས་ཀྱི་བསྟན་བཅོས་རིག་བྱེད་བཞི་སྨྲ་བའང་ཡོད་པར་མི་
འགྱུར་ཞིང་། ནང་པ་སངས་རྒྱས་པའི་ཉན་ཐོས་དང༌། རང་རྒྱལ་དང་།
སངས་རྒྱས་ཀྱི་བསླབ་པ་བརྗོད་པའི་གཞུང་རྣམས་ཀྱང་མེད་པར་འགྱུར་རོ། །
དཔེར་ན། ཇི་ལྟར་འཇིག་རྟེན་ན་གནས་པའི་སེམས་ཅན་རྣམས་ལ་ཕུང་པོ་
དང་། ཁམས་དང་། སྐྱེ་མཆེད་དང་། གྲུབ་མཐའ་མཆོག་དམན་ལ་སོགས་པ་
ཁྱད་པར་གཞན་ཡང་ཡོད་མོད་ནའང་། འདི་དང་འདིའོ་ཞེས་བརྡ་མ་སྤྲད་
པར་ཐོག་མ་ནས་རང་ཉིད་ཀྱིས་ནི་མི་ཤེས་པ་བཞིན་ནོ། ། དེ་བཞིན་དུ་ཡི་གེའི་
འཇུག་ཚུལ་རྣམས་སྨྲ་བ་ཀུན་ལ་གནས་པར་གྱུར་ཀྱང་། བརྡ་མ་སྤྲད་པར་ཚིག་
རང་གི་གནས་ཚུལ་དེ་ཉིད་ཇི་ལྟ་བ་བཞིན་མ་ཤེས་པས་ཚིག་འདིས་དོན་འདི་
སྟོན་ནོ་ཞེས་པ་
ཞེས་པ་རྣམ་པར་དབྱེ་བ་མ་འདྲེས་པར་དོན་ལ་སྦྱོར་བ་ག་ལ་ཤེས། རྒྱུ་
མཚན་དེའི་ཕྱིར་སྨྲ་བའི་དབང་ཕྱུག་གི་རྗེས་སུ་འབྲང་སྟེ་ཐོན་མི་སམྦྷོ་ཊ་བདག་
གིས་སྨྲས་པ་འདི་གངས་ཅན་སྐྱེ་བོ་ཀུན་གྱིས་རྟོགས་པར་གྱུར་ཅིག་ཅེས་པའོ། །
བྱཱ་ཀ་རཱ་ཎའི་རྟགས་ཀྱི་འཇུག་པ་ཞེས་བྱ་བའི་བསྟན་བཅོས་སློབ་དཔོན་ཨ་ནུས་
མཛད་པའི་རྣམ་པར་བཤད་པ་རྫོགས་སོ། ། འདི་ནི་མཁྱེན་རབ་ཐུགས་རྗེ་ཚ
མེད་པ་མངའ་བའི་རྡོ་རྗེ་སློབ་དཔོན་ཆེན་པོ་དཔལ་ཀུན་བཟང་བརྩེ་བའི་ཞལ་སྔ་
ནསགཞུང་འདི་དག་བོད་སྐད་ཀྱི་རྩ་བ་ཁུངས་མར་འདུག་པས་ཤིན་ཏུ་གསལ་

78 དཔལ་ལྡན་ས་སྐྱ་པའི་གསུང་རབ་པོད་གཉིས་པ་སུམ་རྟགས་དག་ཡིག
བར་གྱིས་ཞེས་བཀའ་གནང་བ་དང༌། དོན་དུ་གཉེར་བའི་བློ་གསལ་བ་པཎྱ་
ཤྲཱིས་ཡང་ཡང་བསྐུལ་བ་ལ་བརྟེན་ནས། བརྡ་སྤྲོད་པའི་གཙུག་ལག་ཆ་ཤས་
རིགཔ་འགོས་ལོ་ཙཱ་བ་དྷརྨ་པཱ་ལ་བྷ་དྲ་ཞེས་བགྱི་བས་སྦྱར་བའོ། ། ཞེས་པ་
བསིལ་ལྡན་ལྗོངས་ཀྱི་བསྟན་པའི་སྲོལ་འབྱེད་ཆེན་པོ་ཐོན་མི་སམྦྷོ་ཊས་མཛད་
པའི་སུམ་རྟགས་རྩ་འགྲེལ་འདི་ཉིད་འབྲི་ཀློག་མཐའ་དག་ལ་མེད་དུ་མི་རུང་བ་
ལྟ་བུའི་ངེས་པ་རྙེད་ནས་སྡེ་དགེ་ལྷུན་གྲུབ་སྟེང་དུ་སྡེ་དགེ་གདན་ས་
་ས་པ་སངས་
རྒྱས་བསྟན་པས་རབ་བྱུང་བཅུ་གཉིས་པའི་ཉི་སྒྲོལ་བྱེད་པ་ཤིང་སྤྲེལ་ལོའི་ས་ཐ
ཅན་གྱི་ཟླ་བའི་དཀར་ཚེས་ལ་